**ORDIN**

**pentru aprobarea Procedurii privind restituirea unor sume reprezentând venituri ale Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz, nu există obligația de declarare**

   Având în vedere:

* art. 168 și ale art. 342 alin. (3) și (4) din Legea nr. 207/2015 privind Codul de procedură fiscală, cu modificările şi completările ulterioare;
* Avizul favorabil al Ministerului Finanțelor Publice nr. 897.550 din 14.12.2020, înregistrat la Autoritatea Națională de Reglementare pentru Serviciile Comunitare de Utilități Publice cu nr. 817.466/I.T. din 16.12.2020;
* Referatul de aprobare al Direcției financiar, contabilitate, administrativ nr. 815.711/I.T. din 4.11.2020,

în temeiul prevederilor art. 4 alin. (4) din Regulamentul de organizare și funcționare a Autorității Naționale de Reglementare pentru Serviciile Comunitare de Utilități Publice – A.N.R.S.C., aprobat prin Ordinului Președintelui Autorității Naționale de Reglementare pentru Serviciile Comunitare de Utilități Publicenr. 22/2017, cu modificările și completările ulterioare, şi ale art. 16 alin. (7) și (9) din Legea serviciilor comunitare de utilități publice nr. 51/2006, republicată, cu modificările și completările ulterioare,

**Preşedintele Autorității Naționale de Reglementare pentru Serviciile Comunitare de Utilități Publice – A.N.R.S.C.** emite prezentul ordin.

Art. 1. - Se aprobă Procedura privind restituirea unor sume reprezentând venituri ale Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz, nu există obligația de declarare, prevăzută în anexa nr. 1.

Art. 2. - Se aprobă modelul și conținutul următoarelor formulare:

1. „Cerere de restituire a unor sume reprezentând venituri ale bugetului Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz, nu există obligația de declarare”, prevăzută în anexa nr. 2;
2. „Referat de restituire a unor sume reprezentând venituri ale bugetului Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz, nu există obligația de declarare”, prevăzut în anexa nr. 3;
3. „Referat de restituire a unor sume reprezentând venituri ale bugetului Autorității Naționale de Reglementare pentru Serviciile Comunitare de Utilități Publice, încasate prin poprire, în plus față de creanțele bugetare pentru care s-a înființat poprirea”, prevăzut în anexa nr. 4.

Art. 3. - Anexele nr. 1 – 4 fac parte integrantă din prezentul ordin.

Art. 4. - Direcția financiar, contabilitate, administrativ și Direcția generală control din cadrul Autorității Naționale de Reglementare pentru Serviciile Comunitare de Utilități Publice, vor duce la îndeplinire prevederile prezentului ordin.

Art. 5. - Prezentul ordin se publică în Monitorul Oficial al României, Partea I.

Preşedintele Autorității Naționale de Reglementare pentru Serviciile Comunitare de Utilități Publice,

**Tescaru Ionel**

  Bucureşti, 21 decembrie 2020.

  Nr. 556.

*ANEXA Nr. 1*

**PROCEDURA**

**privind restituirea unor sume reprezentând venituri ale Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz,** **nu există obligația de declarare**

CAPITOLUL I

**Dispoziții generale**

Art. 1. **-** Prezenta procedură reglementează modalitatea de restituire a sumelor plătite în plus sau necuvenit la bugetul Autorității Naționale de Reglementare pentru Serviciile Comunitare de Utilități Publice (A.N.R.S.C.) și pentru care, după caz, nu există obligația de declarare, sume care sunt administrate de către A.N.R.S.C. și sunt provenite din:

a) tarife percepute pentru acordarea licenţelor/autorizaţiilor/atestatelor;

b) tarife percepute pentru menţinerea/monitorizarea licenţelor/autorizaţiilor/atestatelor;

c) tarifele pentru prestări de servicii acordate la cerere;

d) orice alte sume încasate în condiţiile legii, precum şi contribuţiile datorate la bugetul A.N.R.S.C. de către:

(i) furnizorii/prestatorii de servicii comunitare de utilităţi publice, din veniturile proprii înregistrate ca urmare a furnizării/prestării serviciilor/activităţilor aflate în sfera de reglementare a A.N.R.S.C.;

(ii) operatorii economici care prestează activităţi specifice serviciului de alimentare cu apă şi de canalizare şi care nu exploatează sisteme publice, din veniturile înregistrate ca urmare a furnizării/prestării serviciilor.

Art. 2. **-** Sumele prevăzute la art. 1 se restituie:

1. la cerere, în conformitate cu prevederile Legii nr. 207/2015 privind Codul de procedură fiscală, cu modificările şi completările ulterioare, denumită în continuare *Codul de procedură fiscală*, persoanelor care au drept de restituire, potrivit legii, denumite în continuare *solicitanţi*;
2. din oficiu, dacă sunt încasate prin poprire, în plus faţă de creanţele bugetare pentru care s-a înfiinţat poprirea, în conformitate cu art. 168 alin. (4) lit. b) din Codul de procedură fiscală, persoanelor care au drept de restituire, potrivit legii.

CAPITOLUL II

**Restituirea sumelor la cerere**

Art. 3. - Sumele prevăzute la art. 2 lit. a) se restituie la cerere, în conformitate cu prevederile Codului de procedură fiscală.

Art. 4. - Pentru certificarea dreptului de restituire, solicitanţii depun la registratura A.N.R.S.C. o cerere de restituire a sumelor plătite în plus sau necuvenit faţă de obligaţia legală și pentru care, după caz, nu există obligaţia de declarare, al cărui model este prevăzut în anexa nr. 2 la ordin.

Art. 5. - Cererea de restituire trebuie să fie însoţită de copii ale documentelor de plată ale solicitanţilor şi trebuie să cuprindă următoarele elemente:  
    a) denumirea/numele și prenumele solicitantului;  
    b) codul de identificare fiscală;  
    c) domiciliul/sediul solicitantului;  
    d) suma şi natura creanţei solicitate la restituire;  
    e) codul IBAN aferent contului în care se solicită restituirea, în cazul în care nu se optează pentru restituirea sumei în numerar;  
    f) banca la care este deschis contul în care se solicită restituirea sumei;  
    g) datele de identificare ale organului fiscal central competent în a cărui administrare se află acesta;  
    h) motivul pentru care se solicită restituirea sumelor, temeiul legal al solicitării şi documente justificative, dacă este cazul.

Art. 6. **-** A.N.R.S.C., prin intermediul Direcției financiar, contabilitate, administrativ, verifică încadrarea în termenul legal de prescripţie a dreptului de a cere compensarea sau restituirea sumelor în cauză, precum și, după caz, situația depunerii declarațiilor privind contribuția datorată la bugetul A.N.R.S.C. în perioada de prescripție a dreptului de a cere restituirea, prevăzut la art. 219 din Codul de procedură fiscală.

Art. 7. **-** În situaţia în care persoana solicitantă nu este îndreptăţită la restituire, respectiv se află în afara termenului legal de prescripție a dreptului de a cere restituirea sau are declarații privind contribuția datorată bugetului A.N.R.S.C. nedepuse, A.N.R.S.C. respinge cererea şi înştiinţează solicitantul.

Art. 8. **-** Direcția financiar, contabilitate, administrativ verifică dacă obligațiile legale de plată provenite din:

a) tarife percepute pentru acordarea licenţelor/autorizaţiilor/atestatelor;

b) tarife percepute pentru menţinerea/monitorizarea licenţelor/autorizaţiilor/atestatelor;

c) tarifele pentru prestări de servicii acordate la cerere;

d) declarațiile privind contribuția datorată la bugetul A.N.R.S.C. de către:

(i) furnizorii/prestatorii de servicii comunitare de utilităţi publice, din veniturile proprii înregistrate ca urmare a furnizării/prestării serviciilor/activităţilor aflate în sfera de reglementare a A.N.R.S.C.;

(ii) operatorii economici care prestează activităţi specifice serviciului de alimentare cu apă şi de canalizare şi care nu exploatează sisteme publice, din veniturile înregistrate ca urmare a furnizării/prestării serviciilor;

e) alte debite datorate la bugetul A.N.R.S.C.

au fost plătite de către operator în cuantum mai mare sau necuvenit şi, în cazul în care solicitantul are obligația depunerii declarațiilor lunare privind contribuția datorată la bugetul A.N.R.S.C., transmite către Direcția generală control, în termen de maximum 5 zile lucrătoare de la primirea cererii de restituire, o solicitare pentru efectuarea de verificări cu privire la veridicitatea modului de constituire a sumelor declarate.

Art. 9. - Într-un termen de maximum 35 de zile de la solicitarea Direcției financiar, contabilitate, administrativ, o echipă mixtă din care face parte și un reprezentant al Direcției financiar, contabilitate, administrativ, coordonată de Direcția generală control efectuează verificări, astfel încât să fie stabilite cu exactitate sumele plătite în plus sau necuvenit și, după caz, pentru care nu există obligația de declarare.

Art. 10. - În cazul în care solicitantul înregistrează obligaţii restante față de bugetul A.N.R.S.C., restituirea se efectuează numai după efectuarea compensării, conform art. 168 alin. (8) din Codul de procedură fiscală.

Art. 11. **-** În termen de 5 zile lucrătoare de la înregistrarea notei de control întocmite de către echipa mixtă prevăzută la art. 9, Direcția financiar, contabilitate, administrativ întocmește un referat de restituire a unor sume reprezentând venituri ale bugetului A.N.R.S.C., plătite în plus sau necuvenit și pentru care, după caz, nu există obligația de declartare, aprobat de către președintele A.N.R.S.C., al cărui model este prevăzut în anexa nr. 3 la ordin.

Art. 12. - În baza documentelor prevăzute la art. 5 şi 11, Direcția financiar, contabilitate, administrativ, în termen de 5 zile lucrătoare de la aprobarea referatului de restituire a unor sume reprezentând venituri ale bugetului A.N.R.S.C., plătite în plus sau necuvenit și pentru care, după caz, nu există obligația de declarare, înaintează unităţii Trezoreriei Statului la care A.N.R.S.C. este arondată ordinul de plată conținând suma ce trebuie virată solicitantului.

Art. 13. **-** Eventualele sume încasate înainte de intrarea în vigoare a  Legii nr. 225/2016 pentru modificarea şi completarea Legii serviciilor comunitare de utilităţi publice nr. 51/2006, cu modificările și completările ulterioare, care au fost virate la bugetul de stat, se restituie la cerere solicitanților care au efectuat plata în mod greșit, în plus sau necuvenit, cu respectarea prevederilor Ordinului Președintelui Agenției Naționale de Administrare Fiscală nr. 187/2018 pentru aprobarea Procedurii de restituire a sumelor reprezentând taxe sau alte venituri ale bugetului de stat, plătite în plus sau necuvenit şi pentru care nu există obligaţia de declarare.

CAPITOLUL III

**Restituirea sumelor din oficiu**

Art. 14. - Sumele prevăzute la art. 2 lit. b), reprezentând sume datorate bugetului A.N.R.S.C., respectiv bugetului general consolidat, se restituie din oficiu, în conformitate cu prevederile art. 168 alin. (4) lit. b) din Codul de procedură fiscală, persoanelor care au drept de restituire, potrivit legii.

Art. 15. - În cazul în care solicitantul înregistrează obligaţii restante față de bugetul A.N.R.S.C., restituirea se realizează numai după efectuarea compensării, conform art. 168 alin. (8) din Codul de procedură fiscală.

Art. 16. - Restituirea sumelor încasate prin poprire, în plus faţă de creanţele bugetare pentru care s-a înfiinţat poprirea, se efectuează în termen de cel mult 5 zile lucrătoare de la data încasării acestora prin întocmirea de către Direcția financiar, contabilitate, administrativ a unui referat de restituire a unor sume reprezentând venituri ale bugetului A.N.R.S.C., încasate prin poprire, în plus față de creanțele bugetare pentru care s-a înființat poprirea, aprobat de către președintele A.N.R.S.C., al cărui model este prevăzut în anexa nr. 4 la ordin.

*ANEXA Nr. 2*

**CERERE DE RESTITUIRE  
     a unor sume reprezentând venituri ale bugetului Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz,**  **nu există obligația de declarare**

   Nr. ..... din data de ............

               Către Autoritatea Națională de Reglementare pentru Serviciile Comunitare de Utilități Publice – A.N.R.S.C./.................\*1)

     Prin prezenta

Subsemnatul/subscrisa, ...........................\*2), cu domiciliul/sediul în localitatea ........................., str. ............... nr. ..., bl. ....., sc. ....., ap. ....., judeţul/sectorul ............................, având cod de identificare fiscală\*3)………….............., rog a mi se restitui suma de ......................\*4), reprezentând ........................\*5), achitată cu documentul de plată ………….. nr. ………….…. din data de ……….........., având în vedere faptul că ………………………………………………......................\*6).  
     Solicit/Solicităm ca restituirea efectivă a sumelor cuvenite să se efectueze în contul bancar, cod IBAN................ \*7), deschis la ..........................\*8).

Semnătura  
 ….......................

NOTE:

1. Anexa nr. 2 - Cerere de restituire a unor sume reprezentând venituri ale bugetului Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz, nu există obligația de declarare va fi folosită și pentru Cerere de restituire a unor sume reprezentând taxe sau alte venituri ale bugetului de stat, plătite în plus sau necuvenit.

2. Restituirea sumelor cuvenite persoanelor juridice se va efectua numai prin decontare bancară, în contul bancar în scris de solicitant încererea de restituire.

\*1) Denumirea organului fiscal competent în administrarea solicitantului.

\*2) Numele și prenumele sau denumirea solicitantului.

\*3) Codul de identificare fiscală este*:*a) pentru persoanele juridice, precum şi pentru asocieri şi alte entităţi fără personalitate juridică, cu excepţia celor prevăzute la lit. b), codul de înregistrare fiscală atribuit de organul fiscal;  
  b) pentru persoanele fizice şi juridice, precum şi pentru alte entităţi care se înregistrează potrivit legii speciale la registrul comerţului, codul unic de înregistrare atribuit potrivit legii speciale;  
  c) pentru persoanele fizice care desfăşoară activităţi economice în mod independent sau exercită profesii libere, cu excepţia celor prevăzute la lit. b), codul de înregistrare fiscală atribuit de organul fiscal;  
  d) pentru persoanele fizice, altele decât cele prevăzute la lit. c), codul numeric personal atribuit potrivit legii speciale;  
  e) pentru persoanele fizice care nu deţin cod numeric personal, numărul de identificare fiscală atribuit de organul fiscal.

\*4) Cuantumul sumei pentru care se solicită restituirea. \*5) Denumirea taxei/tarifului/comisionului/contribuţiei etc. plătit(e) în plus faţă de obligaţia legală ori plătit(e) necuvenit, după caz.  
 \*6) Se va preciza motivul pentru care se solicită restituirea, respectiv dacă suma a fost plătită în plus sau necuvenit.  
 \*7) Codul IBAN aferent contului în care se solicită restituirea sumei.  
 \*8) Denumirea băncii/trezoreriei/instituţiei autorizate să desfăşoare operaţiuni de plată, după caz, la care solicitantul are deschis contul.

**Caracteristicile de tipărire, modul de difuzare, de utilizare şi păstrare a formularului**

1. Denumirea: „Cerere restituire a unor sume reprezentând venituri ale Autorității Naționale de Reglementare pentru Serviciile Comunitare de Utilități Publice,, plătite în plus sau necuvenit și pentru care, după caz, nu există obligația de declarare”

2. Formatul: A4/t1

3. Difuzare: se difuzează gratuit de către A.N.R.S.C., inclusiv pe website-ul propriu (www.anrsc.ro)

4. Caracteristicile de tipărire:

- pe o singură faţă;

- se poate utiliza şi echipament informatic pentru editare.

5. Se utilizează:

- pentru restituirea sumelor reprezentând venituri ale A.N.R.S.C., plătite în plus sau necuvenit și pentru care, după caz, nu există obligația de declarare.

6. Se întocmeşte un exemplar unic de către solicitant.

7. Circulă: - se depune la registratura A.N.R.S.C.

8. Se arhivează la nivelulA.N.R.S.C., în original.

*ANEXA Nr. 3*

Autoritatea Națională de Reglementare pentru Serviciile Comunitare de Utilități Publice – A.N.R.S.C. ...............

Sediul: Localitatea .....................,

str. .......................... nr. ...........,

judeţul/sectorul ..........................

Aprobat

*Președintele A.N.R.S.C.*

……………………….

(numele și prenumele)

**REFERAT DE RESTITUIRE**

**a unor sume reprezentând venituri ale bugetului Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz, nu există obligația de declarare**    Nr. .......... din data de .........

     În baza Cererii nr. .............. din data de .......... a solicitantului.................., cu domiciliul/sediul în localitatea ..............., str. ................ nr. ..., bl. ..., sc. ..., ap. ..., judeţul/sectorul ............, având cod de identificare fiscală\*.............................., înregistrată la A.N.R.S.C. cu nr. ............ din data de ..........., au fost efectuate verificări cu privire la situaţia sumelor plătite în plus sau necuvenit și pentru care, după caz, nu există obligația de declarare, încasate cu documentul de plată ................... nr. ....... din data de ............, în sumă de …………………………………………………………………………..............lei.  
     În urma verificărilor, se certifică dreptul de creanţă al solicitantului pentru suma totală de ............. lei, reprezentând ……………………………………….. .

La data prezentei, solicitantul nu are alte obligații de plată restante la bugetul A.N.R.S.C.

Prin urmare, vă rugăm a aproba restituirea sumei de ………… din bugetul A.N.R.S.C., din contul ........................................, deschis la Trezoreria Statului .................

Restituirea sumei de ………...... se va efectua în contul ………………………………………, deschis la Trezoreria Statului …………………………….………………., beneficiar …………………………………………., cod de identificare fiscală\*…………………………………. .

Atașăm prezentului referat următoarele:

* Cererea de restituire a unor sume reprezentând venituri ale bugetului A.N.R.S.C., plătite în plus sau necuvenit și pentru care, după caz, nu există obligația de declarare nr. ……..…….... din data de ...……….., înregistrată la A.N.R.S.C. cu nr. .........…... din data de ……………………, transmisă de ……………………..,
* Situația declarațiilor și încasărilor privind contribuția datorată la bugetul A.N.R.S.C. până la data de ……………………./Situația facturilor și încasărilor cont ………………. până la data de …………………. .

|  |  |
| --- | --- |
| *Director financiar, contabilitate, administrativ*  Numele şi prenumele  ……………................  C.F.P. | *Șef Serviciu contabilitate,*  *urmărire și executare silită a creanțelor*  Numele şi prenumele  ………….................... Întocmit  …………………………….. |

\* Codul de identificare fiscală este*:*  a) pentru persoanele juridice, precum şi pentru asocieri şi alte entităţi fără personalitate juridică, cu excepţia celor prevăzute la lit. b), codul de înregistrare fiscală atribuit de organul fiscal;  
  b) pentru persoanele fizice şi juridice, precum şi pentru alte entităţi care se înregistrează potrivit legii speciale la registrul comerţului, codul unic de înregistrare atribuit potrivit legii speciale;  
  c) pentru persoanele fizice care desfăşoară activităţi economice în mod independent sau exercită profesii libere, cu excepţia celor prevăzute la lit. b), codul de înregistrare fiscală atribuit de organul fiscal;  
  d) pentru persoanele fizice, altele decât cele prevăzute la lit. c), codul numeric personal atribuit potrivit legii speciale;  
  e) pentru persoanele fizice care nu deţin cod numeric personal, numărul de identificare fiscală atribuit de organul fiscal.

**Caracteristicile de tipărire, modul de difuzare, de utilizare şi păstrare a formularului**

1. Denumirea: „Referat de restituire a unor sume reprezentând venituri ale Autorității Naționale de Reglementare pentru Serviciile Comunitare de Utilități Publice, plătite în plus sau necuvenit și pentru care, după caz, nu există obligația de declarare”

2. Formatul: A4/t1

3. Caracteristicile de tipărire:

- pe o singură faţă;

- se poate utiliza şi echipament informatic pentru editare şi completare, cu adaptări adecvate situaţiei solicitantului.

4. Se utilizează pentru restituirea şi individualizarea unor sume reprezentând venituri ale A.N.R.S.C., plătite în plus sau necuvenit și pentru care, după caz, nu există obligația de declarare;

5. Se întocmeşte într-un singur exemplar de către A.N.R.S.C.

6. Circulă: - într-un singur exemplar la A.N.R.S.C.

7. Se arhivează la nivelul A.N.R.S.C., în original.

*ANEXA Nr. 4*

Autoritatea Națională de Reglementare pentru Serviciile Comunitare de Utilități Publice – A.N.R.S.C.

Sediul: localitatea ....................., str. .......................... nr. ...........,

judeţul/sectorul ……………………….........................

Aprobat

*Președintele A.N.R.S.C.,*

……………………………

(numele și prenumele)

**REFERAT DE RESTITUIRE**

**a unor sume reprezentând venituri ale bugetului Autorității Naționale de Reglementare pentru Serviciile Comunitare de Utilități Publice, încasate prin poprire, în plus faţă de creanţele bugetare pentru care s-a înfiinţat poprirea**    Nr. ................... din data de ......................

Ca urmare a Adresei de înființare a popririi asupra disponibilităților bănești nr. ........... din data de …/…/…. în limita sumei totale de ……………. lei, emisă pentru ………………………….. cu domiciliul/sediul ……………….., Cod de identificare fiscală\* ………….. și transmisă către instituțiile bancare și de trezorerie la care societatea are conturi deschise, A.N.R.S.C. a încasat prin poprire sume în plus față de creanțele bugetare pentru care s-a înființat poprirea.

Conform prevederilor art. 168 alin. (4) lit. b) din Codul de procedură fiscală, cu modificările și completările ulterioare, se restituie din oficiu sumele încasate prin poprire, în plus faţă de creanţele fiscale pentru care s-a înfiinţat poprirea, în termen de cel mult 5 zile lucrătoare de la data încasării, iar conform art. 168 alin. (8), în cazul în care solicitantul înregistrează obligaţii restante, restituirea se efectuează numai după efectuarea compensării.

Astfel, luând în considerare prevederile menționate anterior, precum și Situația declarațiilor și încasărilor privind contribuția datorată bugetului A.N.R.S.C. /Situația facturilor și încasărilor cont …………………………pentru ………………… până la data de …/…/…., se certifică dreptul de creanţă al solicitantului pentru suma totală de ………………, reprezentând sume plătite în plus prin poprire.

Ca urmare a compensării, la data prezentei, solicitantul nu mai are alte obligații de plată restante la bugetul A.N.R.S.C.

Prin urmare, vă rugăm a aproba restituirea sumei de …………… lei din bugetul A.N.R.S.C., din contul .................................., deschis la Trezoreria Statului ..................... .

Restituirea sumei de ……………… lei se va efectua în contul ………………………….., deschis la …………………………, beneficiar ………………………, Cod de identificare fiscală\*…………….. .

Atașăm prezentului referat următoarele:

* Situația declarațiilor și încasărilor privind contribuția datorată bugetului A.N.R.S.C. pentru ………………….. până la data de …/…/……./ Situația facturilor și încasărilor cont………………………….

|  |  |
| --- | --- |
| *Director financiar, contabilitate, administrativ*  Numele şi prenumele  ……………................  C.F.P. | *Șef Serviciu contabilitate,*  *urmărire și executare silită a creanțelor*  Numele şi prenumele  ………….................... Întocmit  …………………………….. |

\* Codul de identificare fiscală este*:*a) pentru persoanele juridice, precum şi pentru asocieri şi alte entităţi fără personalitate juridică, cu excepţia celor prevăzute la lit. b), codul de înregistrare fiscală atribuit de organul fiscal;  
  b) pentru persoanele fizice şi juridice, precum şi pentru alte entităţi care se înregistrează potrivit legii speciale la registrul comerţului, codul unic de înregistrare atribuit potrivit legii speciale;  
  c) pentru persoanele fizice care desfăşoară activităţi economice în mod independent sau exercită profesii libere, cu excepţia celor prevăzute la lit. b), codul de înregistrare fiscală atribuit de organul fiscal;  
  d) pentru persoanele fizice, altele decât cele prevăzute la lit. c), codul numeric personal atribuit potrivit legii speciale;  
  e) pentru persoanele fizice care nu deţin cod numeric personal, numărul de identificare fiscală atribuit de organul fiscal.

**Caracteristicile de tipărire, modul de difuzare, de utilizare şi păstrare a formularului**

1. Denumirea: „Referat de restituire a unor sume reprezentând venituri ale bugetului Autorității Naționale de Reglementare pentru Serviciile Comunitare de Utilități Publice, încasate prin poprire, în plus față de creanțele bugetare pentru care s-a înființat poprirea”

2. Formatul: A4/t1

3. Caracteristicile de tipărire:

- pe o singură faţă;

- se poate utiliza şi echipament informatic pentru editare şi completare, cu adaptări adecvate situaţiei solicitantului.

4. Se utilizează pentru restituirea şi individualizarea unor sume reprezentând venituri ale A.N.R.S.C., încasate prin poprire, în plus față de creanțele bugetare pentru care s-a înființat poprirea.

5. Se întocmeşte într-un singur exemplar de către A.N.R.S.C.

6. Circulă: într-un singur exemplar la A.N.R.S.C.

7. Se arhivează la nivelul A.N.R.S.C., în original.